ఆయనూర్ మంజునాథ్

ఆయనూర్ మంజునాథ (జననం 14 నవంబర్ 1955)భారతదేశానికి చెందిన రాజకీయ నాయకుడు. ఆయన జూలై 2010 నుండి జూన్ 2016 వరకు కర్ణాటక రాష్ట్రం నుండి రాజ్యసభ సభ్యుడిగా పని చేశాడు.

రాజకీయ జీవితం
ఆయనూర్ మంజునాథ్ భారతీయ జనతా పార్టీ ద్వారా రాజకీయాలలోకి వచ్చి పార్టీలో వివిధ హోదాల్లో పని చేసి 1994లో జరిగిన కర్ణాటక శాసనసభ ఎన్నికలలో ఎమ్మెల్యేగా ఎన్నికై, 1998లో జరిగిన లోక్‌సభ ఎన్నికలలో షిమోగా లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి కాంగ్రెస్ అభ్యర్థి ఎస్ బంగారప్పపై  గెలిచి తొలిసారి లోక్‌సభ సభ్యుడిగా ఎన్నికయ్యాడు. ఆయన 1999, 2004లో జరిగిన లోక్‌సభ ఎన్నికలలో షిమోగా లోక్‌సభ నియోజకవర్గం నుండి పోటీ చేసి ఓడిపోయాడు.  

ఆయనూర్ మంజునాథ్జూ లై 2010 నుండి జూలై 2016 వరకు కర్ణాటక రాష్ట్రం నుండి రాజ్యసభ సభ్యుడిగా పని చేసి 2018లో కర్ణాటక సౌత్ వెస్ట్ గ్రాడ్యుయేట్స్ స్థానం నుండి శాసనమండలి సభ్యుడిగా ఎన్నికయ్యాడు. ఆయన 2023 ఏప్రిల్  19న ఎమ్మెల్సీ పదవికి, భారతీయ జనతా పార్టీ ప్రాథమిక సభ్యత్వానికి రాజీనామా చేసి, జనతాదళ్ (సెక్యులర్) పార్టీలో చేరాడు. ఆయన ఆ తరువాత కర్ణాటక శాసనసభ ఎన్నికల్లో పోటీ చేసి ఓడిపోయాడు. 

ఆయనూర్ మంజునాథ్ ఆగస్టు 2023లో భారత జాతీయ కాంగ్రెస్ పార్టీలో చేరి మార్చి 2024లో ఆ పార్టీ నుండి నైరుతి గ్రాడ్యుయేట్ నియోజకవర్గానికి ఎమ్మెల్సీ అభ్యర్థిగా పోటీ చేసి బిజెపి అభ్యర్థి చేతిలో ఓడిపోయారు.  

మూలాలు

వర్గం:1955 జననాలు
వర్గం:కర్ణాటక వ్యక్తులు
వర్గం:12వ లోక్‌సభ సభ్యులు
వర్గం:కర్ణాటక నుండి ఎన్నికైన లోక్‌సభ సభ్యులు
వర్గం:కర్ణాటక రాజకీయ నాయకులు
వర్గం:భారత జాతీయ కాంగ్రెస్ నాయకులు